b'\n_START_ARTICLE_\nDrugi lyonski koncil\n_START_SECTION_\nZgodovina\n_START_PARAGRAPH_\nDrugi lionski koncil je bil 14. vesoljni (=ekumenski) cerkveni zbor in je potekal leta 1274. Sklical ga ja pape\xc5\xbe Gregor X. potem, ko mu je bizantinski cesar Mihael Paleolog (1259-1282) zagotovil, da se je pravoslavna Cerkev pripravljena zediniti z Rimom. S priznavanjem pape\xc5\xa1kega prvenstva je Mihael upal, da bo dobil denarno pomo\xc4\x8d za svoje osvajalne vojne. Kakor je bilo dogovorjeno, so potrdili izpoved vere pravoslavni predstavniki in kakih 200 zahodnih prelatov, in tako formalno sprejeli zedinjenje (unijo). Izpoved vere je vklju\xc4\x8devala priznavanje vic, zakramentov, filioque ter pape\xc5\xa1kega prvenstva.\n_START_SECTION_\nPotek koncila\n_START_PARAGRAPH_\nKoncil je kljub velikim te\xc5\xbeavam in nasprotovanjem med pravoslavnimi poslanci pri\xc5\xa1el do sre\xc4\x8dnega konca, zedinjenja kristjanov.'